Diari Oficial de la Generalitat Valenciana


Sumari del DOGV 4142, del 05-12-2001 (2001/11449)

Informació pública de l'expedient sobre adopció de l'escut municipal de l'EATIM el Perelló, de l'Ajuntament de Sueca.
---------------------------------------------------------------------------------------------------------------------

### Dades del document

Número de DOGV
:   4142

Data del DOGV
:   05-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11930


Organisme emissor
:   Ajuntament de Sueca

Tipus de document
:   Anunci

Informació pública de l'expedient sobre adopció de l'escut municipal de l'EATIM el Perelló, de l'Ajuntament de Sueca. [2001/M11357]
  
La Comissió Gestora de l'Entitat d'Àmbit Territorial Inferior al Municipal el Perelló, en sessió celebrada el 8 de novembre de 2001, va adoptar el següent acord:
  
«3. Heràldica
  
Primer
  
Instruir l'expedient sobre l'adopció de l'escut d'aquesta EATIM, ordenant la incoació de l'expedient, i a aquest efecte fer propi l'informe sobre aquest que s'ha remés per la conselleria en la data esmentada i que consta en l'acta del Consell d'Heràldica i Vexil·lologia Local de la Generalitat Valenciana (acta de la sessió de 12 de juliol de 2001). Igualment, l'escut té la següent descripció:
  
Escut quadrilong de punta redona. En camp d'atzur un perelló del seu color, separat per ones d'argent i atzur, somat per una barca de sable, típica de l'Albufera, amb vela llatina d'argent
  
 Els motius per què s'ha adoptat i confeccionat l'escut amb els signes descrits són perquè el Perelló és una desembocadura natural de l'Albufera, i per això és l'element més important i significatiu d'aquesta zona; així mateix, les ones representen l'aigua de l'Albufera i de la mar, i la barca és un element representatiu dels primers pobladors d'aquest poble.»
  
D'acord amb el que disposa el Decret 116/1994, de 21 de juny, del Govern Valencià, s'exposa al públic en el Diari Oficial de la Generalitat Valenciana i al tauler d'anuncis de l'ajuntament, durant el termini d'un mes, perquè els interessats puguen presentar les reclamacions que estimen oportunes.
  
Sueca, 12 de novembre de 2001.- El president de la comissió: Pedro Javier Granell Blasco.
  
Institut Valencià d'Habitatge, SA
  
Notificació als hereus de la senyora Juana Bibiana Fernández Heredia. Expedient número 2/2001
  
En compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquesta es notifica a les persones interessades que s'esmenta tot seguit que s'ha incoat expedient de requeriment de comunicació de subrogació, con advertència de resolució de contracte en cas contrari.
  
Expedient número 2/2001, dirigit als hereus de la senyora Juana Bibiana Fernández Heredia
  
Dades de l'adjudicatari: Cognoms: Fernández Heredia. Nom: Juana Bibiana
  
Data de la defunció: 21.06.2001
  
Dades de l'habitatge: codi de l'habitatge.: 9707924695
  
Domicili: c/ Rupert Chapí, 3-pb-1. Localitat: Puig. Província: València
  
Règim de cessió: arrendament
  
Data del contracte: 01.02.1987
  
S'ha resolt el contracte de arrendament per defunció en relació amb l'adjudicatari més amunt indicat.
  
Atès que, per al contracte de arrendament de habitatges, l'article 58 de la Llei de Arrendaments Urbans de 1964, en concordança en la disposició transitòria primera de la Llei de Arrendaments Urbans de 1995, estableix el dret de determinades persones (cònjuge, descendents, ascendents i germans) de subrogar-se, amb el compliment de determinats requisits, en els drets i les obligacions de l'arrendament, a la defunció de l'inquilí, i que el número 4 de l'article 58 estableix que, entre d'altres requisits per a subrogar-se, les mencionades persones han de notificar-ho fefaentment a l'arrendador dins dels 90 dies següents a la defunció.
  
Vist que, transcorregut aquest termini, no s'ha notificat a l'arrendador, per cap dels possibles interessats, voluntat de subrogació, i que, en l'esmenat article 58 de la Llei de Arrendaments Urbans, en el punt 4, paràgraf segon, estableix: «Si l'arrendador no rebera a temps la notificació, podrà requerir els ocupants de l'habitatge, perquè se li comunique la subrogació del beneficiari, amb l'advertència que, transcorreguts 30 dies sense rebre aquesta última notificació, tindrà lloc la resolució del contracte d'arrendament, cosa que efectivament succeirà si no es notifica la subrogació en l'últim termini».
  
Se'l requereix perquè comunique la subrogació, en el termini de 30 dies des de la notificació d'aquest requeriment; amb advertència de resolució del contracte d'arrendament en cas contrari, i s'haurà de procedir seguidament al llançament de totes les persones, mobles i efectes que pogueren estar ocupant-lo, i requerir, mitjançant aquesta resolució, les persones interessades en aquest sentit.
  
En el cas que no es complisca el que s'ha exposat anteriorment, es procedirà forçosament al desallotjament d'aquests, amb la corresponent autorització judicial d'entrada, ja que el llançament serà executat per l'Institut Valencià d'Habitatge, que designarà la persona que l'haurà de dur a efecte, i demanarà, si és necessari, l'ajuda dels agents de l'autoritat.
  
València, 15 d'octubre de 2001.- El gerent de l'Institut Valencià d'Habitatge, SA: Juan Antonio Crehuet Marín.
  
Nota. Els acords adoptats per l'Institut Valencià d'Habitatge, SA, en l'exercici de les facultats d'administració i de disposició, s'entenen sense perjudici que l'administració titular puga adoptar les resolucions administratives que estime conforme a dret. Conseqüentment, en cas de disconformitat amb l'acord adoptat per l'institut, la persona interessada podrà formular una petició davant de la Conselleria d'Obres Públiques, Urbanisme i Transports, Direcció General d'Arquitectura i Habitatge, en el termini de 30 dies, a la qual adjuntarà la sol·licitud formulada davant de l'institut, l'acord adoptat per aquest i amb tota la documentació que estime pertinent.
  
Agència Tributària. Delegació de Màlaga